Kalevi Sarva

Mauno Kalevi Sarva (2. joulukuuta 1919 Helsinki – 14. kesäkuuta 2007) oli suomalainen kenraalimajuri.

Sarva valmistui Kadettikoulusta 1939 ja kävi Sotakorkeakoulun 1951–1953. Talvisodan aikana Sarva toimi komppanianpäällikkönä Jalkaväkikoulutuskeskus 6:ssa sekä jatkosodassa JR 12:ssa 1941–1944. Sodan jälkeen hän oli sijoitettuna JR 2:een 1945–1946. Armeijakunnan esikunnan järjestelyosaston päällikkönä hän toimi 1946–1947. Pääesikunnassa hän työskenteli toimistoesiupseerina 1947–1951 ja sittemmin 3. divisioonassa toimisto- ja osastopäällikkönä 1953–1961. Hän komensi Kymen jääkäripataljoonaa 1961–1965 ja Savon prikaatia 1965–1967. Kaakkois-Suomen sotilasläänin esikuntapäällikkönä Sarva toimi 1967–1969. Panssariprikaatia hän komensi pitkän kauden vuodesta 1969 vuoteen 1976. Uransa päätteeksi hän toimi jalkaväen tarkastajana 1976–1979.

Lähteet
Kadettiupseerit 1920–2010, s. 864. Kadettikunta/Upseeriliitto, Helsinki 2010.

Luokka:Suomalaiset kenraalit
Luokka:Vuonna 1919 syntyneet
Luokka:Vuonna 2007 kuolleet